b"\n_START_ARTICLE_\nTr\xc3\xa4ipen\n_START_PARAGRAPH_\nTr\xc3\xa4ipen, de vegades treipen, \xc3\xa9s a Luxemburg una variant de la botifarra negra. Les salsitxes es preparen tradicionalment de cap de porc -o menuts i d'altres trossos de carn de porc-, greix, pell i sang. Altres ingredients poden incloure col verda, ceba, mel i alguna esp\xc3\xa8cie com el com\xc3\xad. _NEWLINE_Hi ha moltes variants de receptes locals per a la seva preparaci\xc3\xb3, per\xc3\xb2, b\xc3\xa0sicament consta de la carn i la pell que s\xc3\xb3n bullides amb sal, i despr\xc3\xa9s picades i mesclades amb col verda finament m\xc3\xb2lta. La sang fresca s'afegeix junt amb pa ratllat i la barreja es posa en budells d'intest\xc3\xad. Les salsitxes s\xc3\xb3n despr\xc3\xa9s bullides durant 15 minuts en una paella gran fins que estan cuites._NEWLINE_La preparaci\xc3\xb3 en general de les tr\xc3\xa4ipen es fregeixen en una paella i se serveixen amb salsa de poma. S\xc3\xb3n especialment populars als Buergbrennen celebracions del primer diumenge de quaresma."